tomron87/hebrew-wikipedia-sentences-corpus huggingface dataset:
ההחלטה לערוך מפקד אוכלוסין התקבלה על ידי קבינט השרים של אוקראינה ב-20 ביולי 1995 בהתאם להחלטה מספר 536 "אודות מפקד האוכלוסין הכל-אוקראיני בשנת 1999", אך בשל חוסר מימון ב-28 בספטמבר 1998, המפקד נדחה שנתיים קדימה.
לפי תוצאות מפקד האוכלוסין הכל-אוקראיני לשנת 2001, מנתה אוכלוסיית אוקראינה 48,240,902 מיליון איש.
האוכלוסייה נספרה החל מהשעה 0:00 שעון קייב ב-5 בדצמבר 2001.
אוכלוסייתה העירונית עמדה על 32.574 מיליון (67.2% מכלל האוכלוסייה), האוכלוסייה הכפרית עמדה על 15.883 מיליון (32.8%).
יותר ממחצית מהאוכלוסייה הכפרית התגוררה בכפרים גדולים יחסית (מ-1,000 עד 5,000 תושבים).
67.5% ציינו את אוקראינית כשפת האם שלהם (שזה 2.8% יותר מאשר לפי מפקד האוכלוסין של 1989).
29.6% מהאוכלוסייה ציינו את רוסית כשפת האם שלהם.
85% מבני הלאום האוקראיני ציינו את אוקראינית, כשפת האם שלהם.
96% מבני הלאום הרוסי ציינו את רוסית כשפת האם שלהם.
נשואים היו 23.7 מיליון גברים ונשים.
חלקם של אנשים מתחת לגיל העבודה היה 18.1%, 58.0% היו בגיל עבודה, מעל גיל העבודה היו 23.9%
האוכלוסייה בעלת השכלה תיכונית גבוהה ושלמה הסתכמה ב-28.9 מיליון איש.
לפי המפקד התגוררו באוקראינה 103,600 יהודים (כ-0.2% מכלל האוכלוסייה).
יהודים היוו את הקבוצה האתנית העשירית בגודלה במדינה (במפקד האוכלוסין בשנת 1989 יהודים היו הקבוצה האתנית השלישית בגודלה).
רק 3% מהיהודים ציינו את יידיש כשפת האם שלהם.
מערכת היחסים המשפחתית שלך עם האדם הרשום הראשון במשק הבית (בן הבית הרשום ראשון; בעל, אישה; בת, בן; אם, אב; אחות, אח; כלה, חתן; חמות, חמי; סבתא, סבא; נכדה, נכד; מידה נוספת של קרבה; לא קרוב משפחה)
תאריך הלידה שלך (יום, חודש, שנה, בן כמה אתה)
מקום הלידה שלך (מחוז, קרים, קייב, סבסטופול, מדינה אחרת)
האתניות שלך (לאום או קבוצה אתנית)
מאפייני השפה שלך (שפת האם; אם שפת האם שלך אינה אוקראינית, ציין אם אתה שולט באוקראינית; שפה אחרת שאתה שולט בה)
האזרחות שלך (אוקראינה, חסרת אזרחות, מדינה אחרת)
מצבך המשפחתי (לבני 15 ומעלה: מעולם לא נשואים; אני בנישואים רשומים; אני בנישואים לא רשומים; אלמן, אלמנה; גרוש, גרוש; גרוש, גרוש, מספר בן זוג במשק הבית)
השכלתך (לבני 6 ומעלה: גבוה יותר, בסיסי; גבוה יסודי, תיכון התמחות; לא גבוה יותר, למי שסיימו את לימודיהם בשנת 1996 ומעלה; תיכון כללי; תיכון יסודי; אין לי כללי יסודי; אנאלפביתים, מוסד חינוכי בו סיימתי, כמה כיתות (קורסים), באיזו שנה)
סיימת מוסד לחינוך מקצועי (לבני 15 ומעלה: כן, לא)
סוג מוסד הלימודים בו אתה לומד (לבני 6 ומעלה: גבוה, מקצועי, השכלה כללית, מוסד לימודי אחר (קורסים), אינני לומד; למי שמתחת לגיל 7 שאינם לומדים בבית הספר, ציינו, האם הם לומדים בגן: כן, לא)
השם המלא של המוסד, הארגון, המיזם, העסק, שבו אתה עוסק בתפקידך העיקרי, סוג הפעילות
עיסוקך בעבודה הראשית שלך (שם המקצוע, התפקיד או העבודה שאתה עושה)
מיקום העבודה שלך (בשטח המגורים, בטריטוריה אחרת: מחוז, קרים, ערים קייב, סבסטופול)
תפקידך בעבודה (על ידי מי אתה מועסק: עובד בשכר; חבר במפעל קיבוצי, קואופרטיב; מעסיק; עצמאי; בן משפחה ללא תשלום)
ביישוב זה אתה גר דרך קבע מאז הלידה (כן, לא; אם "לא", ציין את השנה ממנה אתה מתגורר דרך קבע; מועד המעבר חופף לתקופה מיום 5.12.2000 עד 5.12.2001; מקום מגורים קודם: מחוז, קרים, ערים קייב, סבסטופול; סוג היישוב שממנו הגעת: עירוני, כפרי; האם אתה: פליט, מגורש)
ילדת ילדים (לנשים מגיל 15 ומעלה: כן, לא; אם כן, ציין כמה ילדים ילדת, כמה מהם בחיים)
האוכלוסייה לפי מפקדי אוכלוסין בשטח אוקראינה הסובייטית ואוקראינה.
בשנים 1926 ו-1939, הרפובליקה האוקראינית לא כללה את קרים, אזור ווהלין, אזור רובנה, זקרפטיה איוואנו-פרנקיבסק, לבוב, טרנופול, צ'רנוביץ, מחוז אקרמן ואיזמאיל של בסרביה (האזור הדרומי של איזמאיל העתידי חלק מאזור אודסה המודרני).
על פי מפקד האוכלוסין 2001, 67.5% מכלל האוכלוסייה באוקראינה כינו את האוקראינית כשפת אם (ב-1979הם היוו 88.5% מהאוכלוסייה ברפובליקה).
השפה האוקראינית אינה מדוברת על ידי עשרות אלפי רוסים, רוב הפולנים, חלק ניכר מהצ'כים, הסלובקים, המולדובים, הרומנים ועמים אחרים.
מפקד בני ישראל בערבות מואב (1273 לפנה"ס, 2487 לבריאת העולם לפי מסורת חז"ל) הוא אירוע מקראי המתאר את המפקד שנעשה בשנה הארבעים ליציאת מצרים בערבות מואב, לאחר המגפה שבאה בעקבות חטא בעל פעור.
לאחר חטא המרגלים נגזר על דור יוצאי מצרים למות במדבר, ולפיכך לקראת הכניסה לארץ בתום ארבעים שנות הנדודים נצטווה משה לספור את החיילים בשנית.
הציווי על המפקד מובא בפרשת פינחס שבספר במדבר שם אומר ה' למשה ולאלעזר בן אהרון הכהן:
סיבת המפקד העיקרית היא ספירת הצבא ("כל יוצא צבא בישראל") וחלוקת הנחלות - לאחר המפקד, הקב"ה מצווה על חלוקת הנחלות לכל המשפחות שנמנו במפקד - .
כמו כן, רואים ששבט לוי נמנה בהמשך בנפרד משום ש, כלומר, מכיוון שהם לא נוחלים עם שאר השבטים, לא נפקדו איתם.
במדרש תנחומא מובאות שתי סיבות נוספות למפקד:
אחרי המגפה יש צורך לספור ולראות כמה נותרו מכל שבט, משל לרועה שנכנסו זאבים לתוך עדרו ולאחר התקיפה הוא מונה את הצאן.
משה עומד למות וכמו רועה שסופר את הצאן בתחילה ובסוף לפני שהוא מחזירם לאדון, גם משה פוקד את העם ביציאת מצרים ולפני מותו ועזיבת תפקיד המנהיגות.
המפקד התנהל כסדר הדגלים במסעות המדבר:
בשבט ראובן ישנן ארבע משפחות: החנוכי, הפלואי, החצרוני והכרמי.
בשבט שמעון ישנן חמש משפחות: הנמואלי, הימיני, היכיני, הזרחי והשאולי.
בשבט גד ישנן שבע משפחות: הצפוני, החגי, השוני, האזני, הערי, הארודי והאראלי.
בשבט יהודה ישנן ארבע משפחות: השלני, הפרצי: החצרוני, החמולי (שתי המשפחות האלו מתפרטות ממשפחת הפרצי) והזרחי.
בשבט יששכר ישנן ארבע משפחות: התולעי, הפוני, הישובי והשמרוני.
בשבט זבולון ישנן שלוש משפחות: הסרדי, האלוני והיחלאלי.
בשבט מנשה ישנן שמונה משפחות: המכירי, הגלעדי, האיעזרי, החלקי, האשריאלי, השכמי, השמידעי והחפרי.
בשבט אפרים ישנן ארבע משפחות: השותלחי: הערני (שהיה הבן של שותלח), הבכרי והתחני.
בשבט בנימין ישנן שבע משפחות: הבלעי: הארדי והנעמי (מתפרטות מהבלעי), האשבלי, האחירמי, השופמי והחופמי.
בשבט דן ישנה משפחה אחת: השוחמי.
בשבט אשר ישנן חמש משפחות: הימנה, הישוי והבריעי: החברי והמלכיאלי (מתפרטות מהבריעי).
בשבט נפתלי ישנן ארבע משפחות: היחצאלי, הגוני, היצרי והשלמי.
בשבט לוי, שנמנה בנפרד ואצלו מנו כל זכר מבן חודש, ישנן חמש משפחות שמתפרטות מבני לוי (גרשון קהת ומררי): הלבני, החברוני, המחלי, המושי והקרחי.
מספרו של שבט לוי – 23,000. המפרשים מעירים שנשמטו כאן משפחת השמעי והעזיאלי וחלק מן היצהרי.
בא' באייר שבשנה השנייה לצאת בני ישראל ממצרים (תחילת ספר במדבר) נערך מפקד נוסף.
בין המפקדים גודלו של העם כמעט ולא השתנה (603,550 במפקד הראשון ו-601,730 במפקד הנוכחי).
אחד ההסברים לירידה במניין שבט שמעון הוא שעיקר המגפה על חטא פעור פגעה בו, כמו שרואים שדווקא אדם חשוב משבטם הקריב את המדיינית לעיני כל העם.
שבטי נפתלי, אפרים, ראובן, שמעון וגד התמעטו בין המפקדים, בעוד ששבטי דן, אשר, מנשה, בנימין, יהודה, יששכר, וזבולון התרבו.
מפקד המטה המשותף (בלטבית: Nacionālo bruņoto spēku komandieris) הוא הדרג הפיקודי העליון בכוחות המזוינים הלאומיים של לטביה.
הוא כפוף לשר ההגנה והוא היועץ הצבאי הישיר של ממשלת לטביה.
עם הכרזת העצמאות הליטאית ב-1919, הוקם צבא לטבי עצמאי ובראשו הועמד גנרל שתוארו היה "מפקד הכוחות המזוינים".
בעקבות כיבוש המדינות הבלטיות בידי ברית המועצות ב-1940 אוחד הצבא הלטבי אל תוך הצבא האדום.
ב-1991 הכריזה לטביה מחדש על עצמאות.
ב-1992 הוקם מחדש הצבא הלטבי ונוסד תפקיד מפקד המטה המשותף.
מפקד היהודים בצבא הגרמני היה צעד אנטישמי שבוצע על ידי המטה הכללי של צבא הקיסרות הגרמנית באוקטובר 1916, במהלך מלחמת העולם הראשונה, על מנת לאשר את ההאשמות על היעדר פטריוטיזם בקרב יהודי גרמניה.
המפקד ספר את מספר היהודים ששירתו בצבא הגרמני ומצא כי מעל 80% שירתו בחזית, בפרופורציה דומה לנוצריי האימפריה, אך תוצאותיו הרשמיים לא פרסמו באופן פומבי, תחת אמתלה של שמירה על 'שלום פנימי'.
הממצאים עוותו והודלפו באופן מגמתי לארגונים אנטישמיים על מנת להסית נגד היהודים, וכאשר ארגונים יהודים ביקשו לראות את המפקד הרשמי משרד המלחמה מנע זאת מהם בטענה שהממצאים שפורסמו על ידי האנטישמיים הם מדויקים.
עבור יהודים רבים, פריצת המלחמה נתפסה כהזדמנות עבורם להוכיח את הנאמנות שלהם לאומה הגרמנית.
כ-100,000 יהודים גויסו לצבא הגרמני ולראשונה הותר להם לשרת כקצינים.
למרות שפעילות אנטישמית הייתה נתונה לצנזורה צבאית, ככל שהמלחמה התקדמה החלו להתפשט טענות שלפיהם היהודים עושים הכול על מנת להימנע משירות בחזית ושהם מתעשרים מספסרות באספקת מלחמה.
בתגובה לכך, החליט שר המלחמה וילד פון הוהנבורן להורות על מפקד אוכלוסין שיבדוק את מספר היהודים ששירתו בצבא ואת האחוז מהם בחזית.
הרשויות הכחישו שהמניעים שלהם נבעו מאנטישמיות ושהם נלקחו רק על מנת לאסוף נתונים סטטיסטיים.
כ-12,000 יהודים נהרגו במהלך במלחמה, ו-35,000 נוספים קיבלו אות עיטור כבוד על אומץ לב.
המפקד גרם לייאוש בקרב יהודי גרמניה, שראו באירוע הוכחה לשכיחות האנטישמיות בקרב הציבור הגרמני.
רבים ראו באפיזודה כזרז לאנטישמיות מוגברת.
כתוצאה חלק מן היהודים פנו לפציפיזם או לציונות, משום שהרגישו שהשתלבות היהודים בגרמניה בלתי-אפשרית.
הכותב היהודי גרמני ארנולד צווייג, שהתנדב לצבא ושירת בחזית המערבית, כתב במכתב למרטין בובר בפברואר 1917 על העלבון האישי וההשפלה שחווה בעקבות המפקד:
"המפקד היהודי הייתה תגובה של עצב לחטאי גרמניה והייסורים שלנו...
אילו לא היה אנטישמיות בצבא הקריאה לצאת לחזית הייתה כמעט קלה".
בעקבות חוותיו, זוויג החל לשנות את השקפותיו למלחמה והפך לפציפיסט מוצהר.
הוא מתאר את חוויתיו בסיפור הקצר 'הצנזוס היהודי בורדן'.
הנתונים השקריים בדבר מיעוט היהודים בחזית היוו חלק מהמיתוס האנטישמי של תקיעת הסכין בגב בידי יהודים.
מפקד פלוגה או בקיצור מ"פ (קרי: מם פא), הוא תפקיד אשר ניתן לקצינים בצה"ל.
המונח מתייחס למפקדי פלוגה בחיל הרגלים הישראלי, חיל השריון, חיל ההנדסה הקרבית, חיל האיסוף הקרבי, חטיבת החילוץ וההדרכה ויחידות מובחרות.
בחיל התותחנים ובמערך ההגנה האווירית מכונה מפקד הפלוגה מסו"ל (מפקד סוללה).
דרגתותיהם של מפקדי פלוגות יכולות להיות מסגן ועד סגן-אלוף.
הכשרת מפקדי פלוגות מתבצעת בקורס מפקדי פלוגות או ב.
מפקדי אוכלוסין בישראל נערכים במדינת ישראל, באחריות הלשכה המרכזית לסטטיסטיקה, אחת לעשור, במטרה לאסוף נתונים על אוכלוסייתה של המדינה, כדי ליצור מאגר מידע מדויק ומלא ככל האפשר על תכונותיה הדמוגרפיות והכלכליות של האוכלוסייה ברמה של אזורים סטטיסטים.
נתונים אלה מתפרסמים ועומדים לרשות מקבלי ההחלטות והציבור הרחב.
במדינת ישראל נערכו מפקדי אוכלוסין בשנים: 1948, 1961, 1972, 1983, 1995, 2008 ו-2022. המפקדים בישראל נערכו בהמשך למפקדי ממשלת המנדט בארץ ישראל, שהראשון בהם היה המפקד בשנת 1922, ולאחריו המפקד בשנת 1931.
מפקד האוכלוסין הוא פרויקט ממלכתי המתבצע אחת לעשור על ידי הלשכה המרכזית לסטטיסטיקה (הלמ"ס), והוא פרויקט איסוף הנתונים הגדול ביותר בישראל.
מפקד אוכלוסין מבוצע מתוקף וכן לפי צו מפקד ייעודי החתום על ידי ראש הממשלה.
המפקד הוא כלי מרכזי לקבלת נתונים סטטיסטיים על אנשים באזורים קטנים והוא נועד לספק תמונת מצב מלאה ומדויקת על אוכלוסיית המדינה, בהיבטים דמוגרפיים, חברתיים וכלכליים.
הנתונים הנאספים משמשים לצרכים סטטיסטיים ומחקריים, וכן עוזרים לתכנון ושיפור עתיד המדינה, ומשמשים בסיס לקבלת החלטות המשפיעות על תושבי המדינה.
לדוגמה: תכנון שירותי חינוך, תכנון תחבורתי, תכנון שירותי תמיכה בקהילה ובאוכלוסיות מיוחדות, פיתוח תשתיות, הקצאת משאבים ותקציבים ועוד.
למפקד האוכלוסין בישראל הנערך על ידי הלשכה המרכזית לסטטיסטיקה (למ"ס) חמש מטרות עיקריות, בדומה למפקדים המתבצעים בארצות אחרות:
ספירת האוכלוסייה ומשקי הבית במדינה כבסיס לאומדני אוכלוסייה שוטפים.
קבלת מידע דמוגרפי וחברתי כלכלי על האוכלוסייה, בקבוצות קטנות וייחודיות באוכלוסייה וביחידות גאוגרפיות מפורטות.
בסיס לצורכי סקרים שוטפים של הלמ"ס.
מתן מידע סטטיסטי על מספר התושבים ביישובים עד לרמת האזור הסטטיסטי לצורכי תקצוב.
מתן מידע לגורמים רבים שלהם מגוון צרכים – תכנון, מחקר, עסקים, חינוך וכדומה.
זאת על מנת לאפשר תכנון מדיניות אפקטיבית בתחומי החברה והכלכלה, מחקר, מטרות מנהליות, עסקיות ועוד.
מפקדי אוכלוסין בישראל נערכים מכוח .
על פי הפקודה, ראש ממשלת ישראל, בהתייעצות עם הסטטיסטיקן הלאומי, רשאי להורות בצו על עריכת מפקד אוכלוסין.
החוק מסמיך את הסטטיסטיקן הלאומי לקבוע אלו נתונים יאספו מן האוכלוסייה, באמצעות שאלון.
החוק אף קובע את חובת האוכלוסייה לענות לשאלון המוצג להם מטעם הלשכה המרכזית לסטטיסטיקה.
החוק מגדיר סירוב, או הימנעות, למילוי שאלון, או מניעת כניסה לחצרים לצורך עריכת המפקד, כעבירות פליליות שעונשן עד שלושה חודשי מאסר.
צו המפקד ניתן בהתאם לסעיף 6 לפקודת הסטטיסטיקה הקובע:" (א) ראש הממשלה רשאי, בהתייעצות עם הסטטיסטיקן ועם המועצה, להורות בצו על עריכת מפקד של האוכלוסייה או חלק ממנה במדינה או בחלק ממנה.
(ב) צו המפקד יקבע את מועד המפקד, הנושאים שיכללו בשאלונים, מי הם שייפקדו, מי הם שישיבו על השאלונים וכל עניין אחר שראש הממשלה ימצא לנכון לקבוע לשם ביצוע המפקד בצורה יעילה".
צו המפקד קובע את התקופה, ההיקף והנושאים של המפקד; המשיבים על שאלוניו, וכן את הסמכויות המוקנות לסטטיסטיקן הלאומי במהלכו.
כל המידע שאוספת הלמ"ס לצורכי המפקד נשמר באופן חסוי ומוגן מתוקף פקודת הסטטיסטיקה.
על הלמ"ס חל איסור מוחלט למסור לגורם כלשהו - ממשלתי, ציבורי, מסחרי או פרטי וכן כל נתון או פרט שממנו ניתן יהיה לזהות אדם או משפחה.
בנוסף, על מנת לאפשר את הפעילות התקינה של הלשכה, הלמ"ס משתמשת ומחויבת במערכות מידע מתקדמות בעלי תקני אבטחה מחמירים.
מפקדי אוכלוסין בתקופת השלטון העות'מאני
המפקד מ-1905 כולל הפרטים הבאים: שם העיר, היישוב, הכפר או הפרבר, הרובע, שם ראש המשפחה, מקצוע, הדת אליה משתייך האיש, שנת הלידה, פרטי יתר בני המשפחה.
לרישום שוליים נרחבים לצורך הוספת פרטים על ילדים שנולדו או נוספו לאנשי החצר, לידות ונישואים, וכן מקום להוספת חצרות או בתים שנוספו לאחר המפקד.
בתקופת המנדט נערכו שני מפקדי אוכלוסין על ידי השלטון הבריטי:
המפקד הראשון (מפקד 1922 של ארץ ישראל) התקיים ב-22 באוקטובר 1922 וארך 6 ימים, ועיקר תפקידו היה לקבוע את ההרכב העדתי של תושבי ארץ ישראל למועצה המחוקקת.
המפקד השני (מפקד 1931 של ארץ ישראל) נערך ב־18 בנובמבר 1931 לאחר שהנציב העליון הבריטי הבטיח כי לא יהא במפקד כל שימוש מעבר לפקידת האוכלוסין, וזאת על רקע העובדה כי היו באותה תקופה הרבה תושבים בלתי חוקיים בארץ ישראל.
מפקד שלישי היה אמור להתקיים בתחילת שנות ה-40 אך הוא נדחה בגלל מלחמת העולם השנייה ובמקומו נערך סקר הכפרים 1945 בארץ ישראל.
המפקד הראשון (מפקד מספר הזהות)
בחודש נובמבר 1948, בשלהי מלחמת העצמאות ולקראת הבחירות לאספה המכוננת, נערך מפקד האוכלוסין הראשון במדינת ישראל.
אחת ממטרות המפקד הראשון הייתה להקים מרשם אוכלוסין מסודר של כל תושבי המדינה ולתת לכל תושב מספר זהות, לקראת חלוקת תעודות זהות אשר ישמשו כאמצעי זיהוי בבחירות.
המפקד הראשון נערך בשני שלבים.
בשלב הראשון חולקו שאלונים לצורך איסוף נתונים דמוגרפיים בסיסיים מן האוכלוסייה.
בשלב השני, ביום המפקד, ה־8 בנובמבר 1948, הוטל עוצר בית על כל תושבי המדינה החל מהשעה חמש אחר הצהריים ועד חצות הלילה.
במהלך העוצר יצאו פוקדים מטעם הלשכה המרכזית לסטטיסטיקה, עברו מבית לבית ופקדו את כל המתגוררים בו ללא הבדל מוצא, מין וגיל.
מאחר שהיה זה זמן מלחמה והמונים היו מגויסים לצה"ל, נערך המפקד אף בבסיסי הצבא.
המפקד הכיל פרטים לצורך יצירת כרטסת הכוללת: שם משפחה, שם פרטי, פרטי ההורים והילדים, תאריכי לידה, מקום לידה, מין, מצב משפחתי, יום העלייה, יום התיישבות במקום מגורים, אזרחות, לאום, דת, שפת דיבור, ידיעת קרוא וכתוב, משלח יד ומקצוע, כתובת המעון והעבודה, נישואין וגירושין, אימוץ, אפוטרופסות, יציאה משטח המדינה ומוות.
לא לכל הנפקדים היה שם משפחה, (חוק השמות עבר רק ב-1956) ולכן במקרה כזה נרשמו שם האב ושם הסב במשבצת שם המשפחה.
מפקד האוכלוסין השני של ישראל נערך בשנת 1961 ונקרא "מפקד האוכלוסין והדיור".
בשונה מהמפקד הראשון שמטרתו הייתה איסוף מידע על ההון האנושי במדינה החדשה ובניית המשק הכלכלי באמצעות מידע זה.
המפקד השני נועד לספור את האוכלוסייה במדינה החדשה וללמוד את מאפייניה.
המפקד השני נערך בשני שלבים: בשלב הראשון נשאלה כל אוכלוסיית המדינה שאלות דמוגרפיות שונות.
בשלב השני קיבלו רק 20% ממשקי הבית שאלונים מורחבים והתבקשו לענות על שאלות בנושאים חברתיים וכלכליים.
מפקד זה היה בין המפקדים המתקדמים שנערכו בעולם המפותח באותה תקופה, הן בשיטותיו והן בממצאיו.
הוא גם המפקד הראשון שבו נעשה שימוש נרחב בנתוני מרשם התושבים לשיפור סקירת האוכלוסייה.
שימוש זה חזר ואף הורחב בכל המפקדים מאז.
מפקד האוכלוסין השני במדינת ישראל הסתיים באפריל 1961, ונמנו בו 2,170,000 אזרחים.
מפקד האוכלוסין השלישי של ישראל נערך בשנת 1972, איסוף נתוני המפקד התקיים במתכונת זהה לזו של מפקד 1961, אבל החידוש המשמעותי במפקד זה, היה בשלב עיבוד הנתונים ובו לראשונה נעשה שימוש במחשב.
במפקד הפיקה הלמ"ס, באופן ממוחשב את הפרסומים הסטטיסטיים של המפקד, השימוש הממוחשב המשודרג סייע לציבור הרחב להיחשף לתוצאות המפקד ולחשיבותו בחיי התושבים.
מפקד האוכלוסין הרביעי של ישראל נערך בשנת 1983, במפקד זה נעשה שינוי בשיטת איסוף הנתונים מהתושבים, כאשר 80% מהאוכלוסייה קיבלו שאלון דמוגרפי קצר למילוי ואילו 20% מהאוכלוסייה קיבלו למילוי שאלון מורחב בנושאים דמוגרפיים, חברתיים וכלכליים.
לאחר מכן, הגיעו הפוקדים לבתי התושבים כדי לאסוף את השאלונים וגם כדי לסייע להם להשלים פרטים, אם היה צורך.
שיטה זו שיפרה את אחוזי ההשבה ואת איכות המידע שנאסף בהשוואה למפקדים קודמים.
מפקד האוכלוסין החמישי של ישראל נערך בשנת 1995. מפקד זה היה המפקד האחרון בו התבצעה פקידה מדלת לדלת של כלל תושבי ישראל וגם היה המפקד הראשון בו הוכנסו פיתוחים טכנולוגיים חדשניים, במיוחד במערכות הקליטה של שאלוני הנייר ובבניית מערכת המידע הגאוגרפי הלאומי.
שינויים אלה תרמו, באופן משמעותי, לאיסוף מידע איכותי ומהימן יותר ואפשרו הפקת מידע לכל יחידה גאוגרפית נדרשת.
בחודש אוקטובר 2007 חתם ראש הממשלה, אהוד אולמרט על צו הסטטיסטיקה (מפקד האוכלוסין), התשס"ח-2007 ובו נקבע כי בישראל ייערך מפקד אוכלוסין בין התאריכים ד' בכסלו התשס"ט (1 בדצמבר 2008) לבין כ"ה בשבט התשס"ט (19 בפברואר 2009).
על פי הצו רשאי הסטטיסטיקן הלאומי "לקבוע את סדרי המפקד בהודעה שתפורסם בדרך שתיראה לו".
מפקד זה היה המפקד המשולב הראשון, אשר התבסס על קובצי מידע מנהליים ביחד עם איסוף נתונים מהאוכלוסייה.
המפקד המשולב משלב איסוף מידע מ-20% ממשקי הבית בישראל לצד נתונים מנהליים המבוססים על מרשם התושבים.
שיטת המפקד המשולב מקלה על הציבור את נטל ההשבה ותורמת לחיסכון במשאבים במפקדים הבאים.
בשנת 2010 פורסמו באופן חלקי נתוני המפקד.
המפקד הבא של ישראל היה אמור להתבצע במהלך שנת 2021 אך הוא נדחה לשנת 2022 בשל מגפת הקורונה בישראל.
הוא היה המפקד השביעי שעורכת הלמ"ס מאז הקמת המדינה והראשון בו אפשר היה לענות על השאלון באופן מקוון.
שיטת המפקד נשענת על קבצים מנהליים ואיסוף ישיר, כך לא כל האוכלוסייה נדגמת, אלא רק 7%.
בנוסף, השאלון מותאם אישית לנדגמים באמצעות תעודת זהות, ומתייחס לכל המתגוררים במשק הבית על מנת לצמצם את מספר השאלות.
כהכנה למפקד האוכלוסין, ביצעה הלמ"ס חזרה כללית בין חודש יוני 2020 ועד חודש נובמבר 2020. בחזרה הכללית נדגמו כשלושים וחמישה אלף נדגמים מתוך חמישים ושניים יישובים מאזור חדרה, נוף הגליל ונצרת.
החזרה הכללית נועדה להבטיח את תקינות כל המערכות המופעלות לקראת המפקד עצמו.
בחזרה הכללית ובמפקד האוכלוסין והדיור הקרובים, ייעשה שימוש בשאלון ממוחשב שהשאלות בו מותאמות אישית עבור כל נדגם.
השאלון הממוחשב נועד גם כדי להפחית את נטל ההשבה על השאלון.
השאלון המפקדי מתייחס לשאלות דמוגרפיות, חברתיות וכלכליות, בהן: השכלה, עבודה, מוגבלויות, תנאי דיור.
מפקדי אוכלוסין במזרח ירושלים בשלטון ירדן
ממשלת ירדן ששלטה במזרח ירושלים עד 1967, ערכה מפקדים באוגוסט-ספטמבר 1952 ובנובמבר 1961 במזרח ירושלים בגבולותיה תחת שלטון ירדן (ומנתה 75,000 אנשים מהם 54,081 מוסלמים, 10,795 נוצרים, 981 דתות אחרות, 96 יהודים במובלעת האוניברסיטה בהר הצופים).
מפקדי אוכלוסין ביהודה, שומרון, עזה, הגולן וצפון סיני
בספטמבר 1967 ערך הממשל הצבאי מפקד אוכלוסין בשטחים שנכבשו על ידי ישראל.
השטחים שנכבשו חולקו ל-8 גושים, ובכל אחד מהם הוטל עוצר ליום אחד, בו הלכו הפוקדים מבית לבית ופקדו את כל האנשים שאותם מצאו בפועל.
הטלת העוצר הייתה נחוצה כדי למנוע נדידת אנשים במשך זמן הפקידה.
מפקדה היא מרכז פיקוד, שליטה ובקרה; מפקדה היא דרג הקובע מדיניות ונושא באחריות ההחלטות בתחום המדיניות.
ניתן להבחין בין מפקדה ובין מטה – מטה הוא דרג מתאם ואחראי לפיקוח על הגשמת המדיניות שנקבעה על ידי המפקדה.
מפקדה צבאית היא צומת בו מרוכז כל המידע המוקדם (מידע לוגיסטי, תוכניות מלחמה, הערכות מודיעין), המידע המתקבל בזמן אמת משדה הקרב, הערכות מומחים, מתבצעת עבודת המטה, בו מתקבלות ההחלטות האופרטיביות וממנו מועברות ההנחיות למפקדי השטח, ובמקביל דיווחים וקבלת הנחיות ממפקדה ממונה.
מפקדות מכונות בשמות שונים, בהתאם לתווך שבו הן פועלות.
לדוגמה, חדר מלחמה (חמ"ל) ברמת הממשלה, מוצב הפיקוד העליון (מִצפ"ה) בצה"ל ברמת המטכ"ל, חדר מצב – במשרד החוץ, מוצב פיקוד ימי (מצפ"י) ברמת מפקד חיל הים, מרכז ידיעות קרב (מי"ק) בספינה וכדומה.
חפ"ק (חבורת פיקוד קדמית) ברמת היחידה הלוחמת, .
מפקדה של כוח לוחם יבשתי תמוקם בדרך-כלל בקו העורפי של החזית, במקום מוגן יחסית, מה שיאפשר סיורים של המפקדים הבכירים בשטחי הקרבות להתרשמות בלתי-אמצעית, מקום תדרוך והתייעצות למפקדי כוחות המשנה, התקפלות מהירה ללא אבדות במקרה של נסיגת הכוחות, הקמה מזורזת של המפקדה באזור חדש וחידוש השליטה בכוחות.
"מפקדים למען ביטחון ישראל" היא תנועה ישראלית שהוקמה על ידי בכירים בדימוס מתוך מערכת הביטחון (צה"ל, שב"כ, "המוסד" ומשטרת ישראל), שנוסדה באוקטובר 2014, זמן קצר לאחר מבצע צוק איתן, ביוזמתו של אלוף (מיל') אמנון רשף.
מטרת התנועה היא קידום יוזמה מדינית על בסיס תפיסה מדינית-ביטחונית אזורית, תוך מינוף היוזמה הסעודית.
התנועה מציגה את עצמה כבלתי מפלגתית המקדמת יעד פוליטי.
התנועה מתוארת בכתבות רבות כתנועת שמאל.
בין חברי התנועה במקור נמנים ראשי "המוסד" לשעבר דני יתום והמנוחים צבי זמיר, שבתי שביט, ומאיר דגן, ראש השב"כ לשעבר עמי אילון, ראש המל"ל לשעבר, עוזי ארד, ומפכ"לי המשטרה לשעברשלמה אהרונישקי ואסף חפץ והמנוחים הרצל שפיר, יעקב טרנר.
בעת מערכת הבחירות לכנסת העשרים ב־2015 יצאה התנועה במסע פרסום התוקף אישית את ראש הממשלה, בנימין נתניהו, בסיסמאות כגון: "עובדה!
אתר ערוץ 7 והשבועון "בשבע" סירבו להציג מודעות של מסע פרסום זה.
ב-1 במרץ 2015, עם יציאתו של נתניהו לנאומו בפני הקונגרס האמריקאי, קיימו ראשי התנועה מסיבת עיתונאים, שבה קראו לו לבטל את הנאום, והזהירו כי מדיניותו של נתניהו מקרבת את איראן לנשק גרעיני.
ביוני 2016 פרסמה התנועה את מתווה "ביטחון תחילה" הקורא להיפרדות אזרחית מהפלסטינים תוך המשך השליטה הצבאית בשטח.
לטענת חברי התנועה, גם אם אין כרגע פרטנר להסדר קבע, על ישראל לצאת ביוזמה ישראלית עצמאית אשר תבטיח שמדינת ישראל תהיה יהודית ודמוקרטית לדורות.
ב-15 בינואר 2017 יצאה התנועה בקמפיין חוצות בנתיבי איילון שבו נכתבו בערבית המילים قريبا سنكون الأغلبية – "בקרוב נהיה הרוב" – בצבעי דגל הרשות הפלסטינית.
בנובמבר 2018 פרסם הארגון נייר עמדה לגבי המדיניות הישראלית ברצועת עזה.
בנייר העמדה שלל הארגון את חיסול חמאס והציע שישראל תסייע בבניית כוחות של הרשות הפלסטינית בציוד ובאימונים כדי שאלו יוכלו להגיע לעמדות שליטה בעזה.
בדצמבר 2018 יזמה התנועה קמפיין תחת הכותרת "ביבי, הגיע הזמן להתגרש מהפלסטינים".
התנועה טענה כי פוליטיקאים מסוימים מכינים את ה"תשתית החקיקתית" לסיפוח יהודה ושומרון לישראל, וכי הדבר יוביל לסיום קיומה של ישראל כמדינה יהודית ודמוקרטית.
במהלך מערכת הבחירות לכנסת העשרים ואחת חזרה התנועה על המסר שיש לחתור להיפרדות מהפלסטינים ולהימנע מסיפוח יהודה ושומרון לישראל.
בפברואר 2023 פרסם הארגון מכתב לנשיא המדינה, בו הוא מכנה את הרפורמה המשפטית "מהפכה משטרית שתביא לבכייה לדורות" וטוען כי כרוכים בה "סיכונים ממשיים לחוסן הלאומי, למעמדה בקרב העמים, לביטחונה, לכלכלתה ולחיבור החיוני לעם היהודי בתפוצות".
התנועה פועלת במגוון דרכים להביא את עמדותיה בפני הציבור, כולל הצגת ניירות עמדה, פרסום בשלטי חוצות ובאינטרנט ופעילות ברשתות חברתיות.
בין השאר, הפעילה התנועה רשת של פרופילים מזויפים לצורך השתתפות בשיח הציבורי.
מפקדי מונטיפיורי היו חמישה מפקדי אוכלוסין של אוכלוסייה יהודית, שנערכו בארץ ישראל, באלכסנדריה, בביירות ובצידון על ידי משה מונטיפיורי ואנשיו במהלך המאה ה-19.
יהודי האימפריה העות'מאנית ניהלו את קהילותיהם באופן אוטונומי ועל פי רוב נמנעו השלטונות העות'מאניים מעריכת מפקדי אוכלוסין נרחבים ותיעוד מקיף ומפורט של קהילות אלו.
נתונים דמוגרפיים על הקהילות תועדו באופן חלקי בפנקסי הקהילות או מקורות שניוניים כגון רישום משלמי מיסים, או תיעוד לידות ופטירות.
עם זאת, גם רבים מבני הקהילות היהודיות נמנעו מלהתפקד או להירשם מחוץ לקהילה מחשש להטלת מס נוסף, או גיוס בכפייה לצבא.
במחצית השנייה של המאה ה-19 עברה מערב אירופה "מהפכה סטטיסטית" והוחל בתיעוד מקיף ומדעי של האוכלוסיות לצורכי הערכת חוזקה הכלכלי והחברתי של המדינה.
רפורמות התנזימאת הביאו רעיונות אלו גם לתחומי האימפריה העות'מאנית.
משה מונטיפיורי ביקר בארץ ישראל 7 פעמים.
במהלך 5 מביקורים אלו בשנים: 1839, 1849, 1855, 1866, 1875 נערכו מפקדי אוכלוסין על ידי אנשי מונטיפיורי והן הוצגו לנפקדים ככאלו הנערכים לצורכי נדבנות בדומה לרישומי החלוקה.
הצגה זו הובילה לאחוז השתתפות גבוה במיוחד.
עם זאת, בפרסומים בעיתונות הבריטית צוין כי מטרת המפקדים הייתה מיפוי הסיבות למצב הכלכלי הירוד של האוכלוסייה היהודית ותכנון צעדים לשיפורו.
במפקדים תועדו גם שטחים חקלאיים ומקורות מים והתיעוד הלם את תוכניותיו של מונטיפיורי לפיתוח התיישבות חקלאית בארץ ישראל.
לתהליך עריכת כל מפקד קדמה פנייה ממונטיפיורי לכל ראש קהילה ובה בקשה לרישום מסודר מטעם הקהילה של חבריה.
הועברו טפסים לקהילות השונות אותם מילאו ראשי הקהילה וסופריה.
לאחר קבלת הרשימות עברו עליה ראשי הקהל, השלימו פרטים חסרים לאור היכרותם עם המשפחות השונות וחתמו על כל טופס.
במפקדי מונטיפיורי נאסף מידע רב, מסודר ומלא על האוכלוסייה היהודית בארץ ישראל, אלכסנדריה, צידון וביירות.
המידע כלל גיל, ארץ מוצא, שנת עלייה, השתייכות עדתית, מצב משפחתי, מקורות תעסוקה ומעמד כלכלי.
כן תועדו מוסדות ציבור ודת.
ביצוע המפקד התנהל לפי סטנדרטים אירופיים שהיו מקובלים באותה העת, תוצאותיהם נחשבו אמינות והובילו ליצירת בסיס נתונים רחב ותכוף יחסית על האוכלוסייה היהודית בארץ ישראל.
רק אחוז אחד מהאוכלוסייה סירבו להשתתף במפקד.
המידע תועד בדפי מידע שכונו: "רישומים סטטיסטיים מארץ הקודש", הוא מוין לפי יישובים ובכל יישוב לפי עדות אשכנזים וספרדים.
בהמשך, נערך רישום האשכנזים בכל יישוב לפי כוללים והספרדים תועדו ברשימה אחת, להוציא בירושלים שם נרשמו בנפרד יהודים גורג'ים.
ב-1860 התפצל ועד העדה הספרדית בירושלים והוקם ועד העדה המערבית בירושלים והעניין הוביל לרישום נפרד של קהילה זו במפקדים.
בכל קהילה הייתה הפרדה ביו רשימת החכמים לשאר האוכלוסייה.
כן נרשמו בלוח נפרד האלמנות והיתומים בכל קהילה.
ב-2014, במסגרת שיתוף פעולה בין "קרן מונטיפיורי והחברה הגנאלוגית הישראלית, התנהל פרויקט דיגיטציה של כתבי המפקדים השונים אשר הועלו למרשתת.
המפקדים במחקר הדמוגרפי של ארץ ישראל
מפקדים אלו אשר כאמור יצרו בסיס נתונים מהימן יחסית, הוו בסיס למחקר דמוגרפי על יהודי ארץ ישראל והעידו גם על התהליכים הדמוגרפיים שעברו על האוכלוסייה היהודית.
עם זאת, מכיוון שהנתונים הועתקו ונכתבו בכתב יד נפלו טעויות ברישומים.
חלק מהטעויות נגררו לאורך מספר מפקדים כאשר הנפקדים היו עדיין בין החיים.
חלק מהטעויות נוצרו בשל פענוח שגוי של כתבי היד, וכאמור במקביל לפרויקט הדיגיטציה נערכים גם מחקרים משלימים בתחום הפענוח.
בחלק מהמפקדים הושמטו במתכוון שמות של עשירי הקהילות ונכבדיה.
כך לא מופיעים במפקדים הרב דוד בן שמעון ויוסף אמזלאג מעשירי ירושלים ואביו של חיים אמזלאג.
ככל הנראה הושמטו השמות משום שהמפקדים נתפשו על ידי הקהילות ככאלו שנערכו לצורכי נדבנות ולא היה לכבודם של חלק קטן מרבני ועשירי הקהילות להופיע בהם.
במפקדים שנערכו קיים חוסר במידע מפורט לגבי הנשים הנשואות בקהילה.
לעיתים אף לא צוין שמן הפרטי, אלא רק "שיוכן" לראש המשפחה.
עוד עולה מהתיעוד, כי נמצא מספר מצומצם של מקרים בהם גבר יהודי היה נשוי ליותר מאישה אחת בו זמנית.
91 אחוזים מקשרי הנישואין היו פנים עדתיים.
במהלך המאה ה-19 עלו לארץ ישראל מצפון אפריקה לפחות 25,000 עולים.
ממפקדי מונטיפיורי שבחנו גם רקע סוציו-אקונומי, גיל ושנת עלייה, ניתן להקיש על הסיבות להגירת היהודים לארץ ישראל וכן על מבנה הקהילות והתנהלותן.
מניתוח הנתונים עולה שבעת עלייתם היו רבע מהעולים נערים עד גיל 15, וכ-60 אחוזים היו בגילאי 20 עד 50. הגיל הממוצע של העולים היה 27, עניין שהפריך את הטענה המסורתית של עלייה כדי "למות בארץ הקודש ולהיקבר בה".
עוד עולה מהנתונים כי אחוז האלמנות באוכלוסייה זו היה גבוה יחסית.
מפקד קהילות הונגריה היה מעין מפקד אוכלוסין שנערך בשנת 1944 בידי המועצה המרכזית של יהודי הונגריה, לאחר פלישת גרמניה הנאצית להונגריה במהלך מלחמת העולם השנייה ובתחילת שואת יהודי הונגריה.
המפקד נועד למפות את מקומם ומספרם של היהודים החיים בהונגריה באותה עת.
המפקד נערך על ידי שליחת שאלון לקהילות, ומלמד רבות את חוקרי התקופה, עד כמה היה מצבם של הקהילות היהודיות בכי רע.
נוכח המצב הנוכחי והאחריות הכבדה המוטלת עלינו, נא לראות קריאתנו זו כמחייבת ולבצעה בדייקנות.
אנו מפנים את תשומת לבם של ראשי הקהל הנכבדים לעובדה ש"המועצה המרכזית של יהודי הונגריה" הוא גוף הממונה על ידי השלטונות הממלא את פקודותיו של האחרון ונושא במלוא האחריות לביצוע החובות המוטלים עליו.
על כן, הנמנעים מביצוע קפדני ומדויק של ההוראות שמשוגרות אליהם על ידי המועצה המרכזית, צפויים לשאת בתוצאות חמורות".
ראשי הקהילות נדרשו למלא את השאלונים בהתאם לסעיפים הבאים:
מהי ההשתייכות הארגונית של הקהילה (יהדות אורתודוקסית, יהדות נאולוגית, יהדות סטטוס קוו)
מוסדות הקהילה ומספר המועסקים בהם
מצבה הכספי של הקהילה, כולל פירוט הכנסות, הוצאות וחשבונות בנק.
המידע שהתקבל מן הקהילות הועתק על כרטיסים בגודל 23X26 ס"מ, ואלו נתגלו על ידי מנהל הארכיון היהודי הונגרי בבודפשט, בבניין הסמינר לרבנים בתוך שתי ארוניות מתכת שלא נפתחו מאז מלחמת העולם השנייה ועד אותו יום.
ובשנת 1994 אחרי שעיבדו את הנתונים בכרטיסים, הוציאו יוסף שוויצר () וקינגה פרוימוביץ' את נתוני מפקד הקהילות בשני כרכים בשפה ההונגרית.
על פי התשובות שהתקבלו בשאלונים של המפקד, ובזכות העובדה שמרבית הקהילות שלחו את תשובותיהם, נאסף ידע עצום על מצבם באותה העת.
תשובות רבות נכתבו בנימה אישית ובבקשות לעזרה דוגמת: "המשפחות מרוששות לגמרי", "אין הכנסות", "מבני הקהילה הוחרמו", "הרב נעדר", "ראש הקהילה נעדר", "סכנת נפשות", "רוב הגברים בקהילה נמצאים בשירות העבודה" וכן עדכונים על כך שהחל ריכוז היהודים במבני בית חרושת בעיר או מבנים אחרים.
שווינצר ולנדסמן מזכירים בספרם דוגמאות נוספות, על מענה שהתקבל מאחת הקהילות שנכתב בידי אישה שסיפרה כי לא נותרו עוד גברים בקהילה, או מכתב בו נכתב שלא נשאר עוד אדם משכיל בקהילה שידאג לציבור.
אחת הגלויות העצובות הגיעה מקהילת נאג'דוברון (Nagydobrony) בתאריך 16 באפריל 1944 ובה מסופר כי כל יהודי הכפר כבר ארזו את מטלטליהם וממתינים להוראות, כפי שנכתב במכתב, נאמר להם כי הם מועברים לאונגוואר, "אנא שאלו ליעד שלנו באונגוואר" מתחנן הכותב.
כיום ידוע שהיהודים רוכזו באונגוואר כתחנת ביניים לקראת גירושם למחנה ההשמדה באושוויץ.
מפקד האוכלוסין ברוסיה הוא מפקד אוכלוסין שנערך בפדרציה הרוסית על ידי השירות הפדרלי לסטטיסטיקה ממלכתית אשר אוסף מידע דמוגרפי, כלכלי וחברתי ונתונים הקשורים ספציפית לכל אדם ברוסיה ולנתונים כלליים של המחוזות.
המפקדים נערכים אחת למספר שנים, במטרה לאסוף נתונים על אוכלוסיית המדינה כדי ליצור מאגר מידע מדויק ומלא ככל האפשר על תכונותיה הדמוגרפיות והכלכליות של האוכלוסייה.
נתונים אלה מתפרסמים ועומדים לרשות הציבור ומקבלי ההחלטות.
באימפריה הרוסית נערך מפקד אוכלוסין בשנת 1897.
שנההתאריך שלפיו נבדקו הנתוניםאוכלוסייההערות1897ינואר 1897125,640,021 פרסום הנתונים הושלם בשנת 1905
לאחר מכן נערך מפקד בשנת 1920, במהלך מלחמת האזרחים ברוסיה והמלחמה הפולנית-סובייטית, המפקד בוצע לפני הקמת ברית המועצות, בגבולות רוסיה הסובייטית.
המפקד נערך בניהולו של ו.
מיכאילובסקי החל מה-28 באוגוסט 1920, במקביל למפקד החקלאות הכל-רוסית (בספטמבר-אוקטובר 1920) וספירה קצרה של מפעלים.
בשל אי-ייצוג טריטוריאלי (בעקבות היות חצי האי קרים, המזרח הרחוק, אזורים הרריים בצפון הקווקז ומספר מקומות אחרים שלא בשליטת סובייטית ונמשכו בהן פעולות צבאיות) המפקד אינו נחשב אוניברסלי.
במהלך המפקד נלקחה בחשבון האוכלוסייה באותה עת.
באזורים עירוניים נעשה שימוש בכרטיס דירה וגיליון חצר.
באזורים כפריים נעשה שימוש ברשימה מיושבת של משקי הבית.
תוכנית המפקד בשנת 1920 כללה 18 תכונות (דגש מיוחד הושם על חקר העיסוקים וההרכב המקצועי): מגדר; גיל לאום; שפת אם; אזרחות (לזרים); מקום לידה; משך המגורים במקום בו נערך המפקד; מצב משפחתי; אוריינות; חינוך; עיסוק (עיקרי ומשני); מיקום בדייג; מקום עבודה; מקצוע; מקור פרנסה; מוגבלות פיזית; בריאות נפשית; השתתפות במלחמות.
היא לקחה בחשבון את התעסוקה בחקלאות, את השפעות המלחמה עליה ואת היכולת לעבוד במקצוע ולעבוד באופן כללי.
אוכלוסיית המדינה (עם הערכות נוספות לשטחים שאינם מכוסים במפקד) הסתכמה בכ-136.8 מיליון תושבים, כולל עירוניים - 20.9 מיליון (15%).
תוצאות ראשוניות פורסמו בשנים 1920-1921 בגיליונות של המינהל המרכזי לסטטיסטיקה של רוסיה הסובייטיות.
תוצאות סופיות פורסמו בפרסומים סטטיסטיים מהשנים 1922-1923 ובאוסף נפרד בשנת 1928.
בפדרציה הרוסית נערך מפקד ראשון בשנת 2002 (שהיה אמור להיערך ב-1999 ונדחה עקב המשבר הכלכלי) ובשנת 2010 כשהמפקד הבא יועד להיערך בשנת 2020, אך נדחה לשנת 2021, בעקבות התפרצות נגיף הקורונה ברוסיה.
מפקדת אלון היא מפקדה משימתית הפועלת במסגרת פיקוד העורף ומסייעת למשרדי הממשלה בהתמודדות עם אירועי משבר באמצעות ניהול וביצוע אופרציות מורכבות המכוונות לחוסנו של הפרט.
המפקדה מופעלת על ידי עשרות אנשי מילואים בעלי התמחויות שונות מתפקידיהם האזרחיים ובעלת יכולת השתנות מהירה בהתאם לשלבי המשבר המתפתח.
המפקדה הוקמה בשנת 2020 במטרה לסייע למשרד הבריאות בקטיעת שרשראות ההדבקה במגפת הקורונה, סייעה למשרד העלייה והקליטה במבצע "עולים הביתה" לקליטת גל העלייה מאוקראינה, עם פרוץ מלחמת רוסיה-אוקראינה.
עם פרוץ מלחמת חרבות ברזל נפתחה המפקדה מחדש כמרכז שליטה לאומי לסיוע למשפחות החטופים, הנעדרים והשבים המרכז את המאמץ הממשלתי בנושא בהובלת משרד ראש הממשלה.
בינואר 2023 פורסם כי שר הביטחון יואב גלנט מעוניין להפוך את מפקדת אלון לכזו שתפעל לצמיתות במשברים עתידיים.
המפקדה תנהל משברים לאומיים אזרחיים כגון שריפות, שלגים, אסונות טבע, ומגפות ובמסגרת פעילותה ישרתו בה עשרות חיילי חובה ואנשי קבע ובשעת חירום יצטרפו אליהם משרתי מילואים.
בחודש מרץ 2023 נסגרה המפקדה לאור ירידה משמעותית בתחלואת הקורונה.
המפקדה הופעלה פעם נוספת עם פרוץ מלחמת חרבות ברזל כמרכז השליטה הלאומי לסיוע למשפחות החטופים, הנעדרים והשבים, באותה עת השיקה המפקדה גם סמל חדש, שעוצב על-ידי המעצב הישראלי בן דרור.
ב-3 באוגוסט 2020 אישר הרמטכ"ל אביב כוכבי את תוכניות הקמת המפקדה והיא החלה את פעילותה ב-4 באוגוסט 2020. עם זאת, הקמת מערך קטיעת שרשראות ההדבקה הושלם רק בנובמבר 2020.
המפקדה פעלה ברמה הלאומית לסיוע בקטיעת שרשראות ההדבקה תוך ריכוז וחיבור כלל הגופים והמאמצים לכדי מערכת אחת.
המפקדה פעלה בהתאם לצרכים השונים, מתוך מטרה לצמצם את התפשטות נגיף הקורונה ולסייע בשמירה על ביטחון ובריאות אזרחי ישראל.
במאי 2021 אישרו שר הביטחון גנץ והרמטכ"ל כוכבי את תוכנית להעברת תחומי הטיפול של המפקדה, שפעלה תחת פיקוד העורף וסייעה במאבק בקורונה, למערכת הבריאות.
תאריך היעד לסגירה הסופית נקבע כ-1 באוגוסט 2021. המפקדה הוקמה מחדש בשל עליה בתחלואת הקורונה.
במפקדה פעלו ארבעה מרכזים עיקריים:
מרכז הניטור (לשעבר מרכז הבדיקות) – המופקד על ניהול המעבדות הארצי..
בראש המרכז עמד אל"ם חנוך דאובה.
מרכז הדיגום והשינוע – המתגבר את יכולות הדגימה של משרד הבריאות, ומשנע את הדגימות למעבדות.
לדוגמה, מתחם הדרייב אין הצבאי הראשון שהוקם בכפר ירכא חנה תחת המרכז.
מרכז החקירות – בראש המרכז עומד אל"ם (במיל') גיא ברגר.
יחידת "אלה" לחקירות אפידימיולוגיות – המתגברת את מערך החקירות של משרד הבריאות.
הדבר התבצע על ידי הקצאה של כ־300 עתודאים, מפקדות גדנ"ע ומורות חיילות.
כמו כן, התבצעו הכשרות לנציגים מהרשויות המקומיות.
המרכז מופעל מחמ"ל מרכזי בבסיס פיקוד העורף המאויש ב־300 חיילים מתשאלים, וכן במוקדים העירוניים של הרשויות המקומיות.
מרכז הבידוד – האחראי על ניהול מלוניות ההחלמה והבידוד.
בראש המרכז עומד אל"ם (במיל') דודו עבאדה.
כמו כן, המפקדה כללה מרכזים, מכלולים וצוותים שונים ובהם: מכלול הערכה, מערך הסברה ושולחן מרכזי במסגרתו יפעלו נציגי המרכזים, המכלולים והצוותים, ארגוני החירום ומשרד הבריאות.
מאמצע שנת 2022 צומצמה פעילות המפקדה וחלק מהמרכזים נסגרו.
המפקדה נסגרה ב-30 במרץ 2023 ונפתחה מחדש כשבוע לאחר טבח שבעה באוקטובר.
מבצע "עולים הביתה" - קליטת עליה מאוקראינה
מרכז השליטה הלאומי לסיוע למשפחות החטופים, הנעדרים והשבים
המפקדה הוכפפה מקצועית למשרד ראש הממשלה על פי החלטת ממשלה אשר היוותה בסיס להקמת מנהלת החטופים.
יחד עם משרתי המילואים, פעלו במוקד נציגי משרדי ממשלה: משרד הבריאות, משרד הרווחה, הביטוח הלאומי, משרד התחבורה, משרד החינוך ועוד.
כמו כן, אל המפקדה הצטרפו גופים שונים ממגזר השני והשלישי אשר סייעו לכל צורכי המשפחות.
עם היוודע על חתימת עסקת שחרור החטופים הראשונה בחודש נובמבר 2023, פעלה המפקדה ליצירת מערך ליווי וסיוע לשבים יחד עם משרדי הממשלה.
ב-29 בפברואר 2024, הועברה פעילות המשל"ט למנהלת החטופים הכפופה למשרד ראש הממשלה.
"חזרה בטוחה": השבת הישראלים ארצה בזמן מבצע "עם כלביא"
ב-12 ביוני 2025 פתחה ישראל במבצע "עם כלביא", במטרה לפגוע בתוכנית הגרעין האיראנית ולנטרל את איום הטילים האיראני.
על מאות תקיפות מסיביות של חיל האוויר, הגיבה איראן בירי של יותר מ-550 טילים בליסטיים ו-1,000 כטב"מים אל מטרות שונות, צבאיות ואזרחיות בישראל, ביניהן גם שיגורים למרכזי אוכלוסייה, בעיקר בגוש דן, חיפה ובאר-שבע.
המרחב האווירי הישראלי נסגר לטיסות בהוראת צה"ל, וחברות התעופה נאלצו לעצור את טיסותיהן לישראל וממנה.
כתוצאה מכך, יותר מ-150,000 מאזרחי ותושבי המדינה שביקשו לשוב לישראל, "נתקעו" בחו"ל בלא יכולת לשוב ארצה, כשבמקביל עשרות אלפי אזרחים זרים "נתקעו" בישראל.
הקבינט המדיני-ביטחוני קבע בישיבתו ביום שני ה-16 ביוני 2025, כי מפקדת אלון של פיקוד העורף תהיה אחראית על האופרציה של מבצע "חזרה בטוחה", להשבת האזרחים הישראליים מחו"ל דרך האוויר, הים ומעברי הגבול היבשתיים.
המבצע אושר, במסגרת הצעת מחליטים מספר 3158 שהממשלה אישרה ביום רביעי ה-18 ביוני.
במסגרת המבצע, חזרו לישראל יותר מ-110 אלף אזרחים דרך מעברי הגבול היבשתיים, ממצרים ומירדן, ועוד אלפים אחדים שבו בהפלגות סדורות של אוניות וביאכטות פרטיות מקפריסין ויוון.
ולבסוף, גם דרך האוויר, לאחר שמשרד התחבורה, רשות שדות התעופה ומפקדת אלון קלטו בשדות התעופה בן-גוריון וחיפה טיסות של חברות ישראליות שהשיבו אזרחים לארץ מנמלי תעופה שונים באירופה, מבנגקוק ומניו יורק.
לפרויקטור הלאומי המוביל את המבצע נבחר מנכ"ל משרד התחבורה לשעבר עוזי יצחקי.
במסגרת המבצע, הוקמה ועדת היגוי ממשלתית בראשות מ"מ מנכ"ל משרד ראש הממשלה דרורית שטיינמינץ.
הוועדה עסקה במקרים חריגים והומניטריים, קבעה קריטריונים לסיוע למבקשים לשוב לישראל ואישר בקשות.
במוקד הטלפוני, הצטברו כ-8,000 מקרים של חולים כרוניים, משלחות נוער וספורט, ילדים ששהו בחו"ל בלא הוריהם, נשים בהריון מתקדם, אנשים שבני זוגם גויסו למילואים, ובעלי תפקידים חיוניים במערכת הביטחון, במגזר הציבורי ובמשק.
משרד התחבורה, בראשות השרה מירי רגב, הוביל את המבצע ברמה הממשלתית והפעיל את מפקדת אלון במשימה לסייע בשתי משימות בממשק הביטחוני-אזרחי:
• סיוע בארגון הפלגות קצרות של ספינות נוסעים מקפריסין לישראל ובתיאום המורכב של אבטחתן.
• סיוע בתיאום טיסות חילוץ לישראל בידי חברות התעופה הישראליות, ובעיקר בהפעלת מוקד שירות לאזרחים במצוקה.
במהלך ימי הלחימה, פיתחה מפקדת אלון במהירות שיא מערכת מידע משוכללת לאיסוף בקשות הסיוע של האזרחים, שרצו לשוב ארצה, הפעילה צוותי רפואה ורווחה לבחינתן, והעבירה את המידע המעובד שנאסף להחלטת ועדת החריגים הממשלתית.
בתום התהליך, סייעו אנשי המפקדה בתיאום בין האזרחים, שקיבלו אישור חריג לחברות התעופה, ברכישת כרטיס טיסה בעדיפות גבוהה.
בסך-הכל, טיפל מוקד השרות של מפקדת אלון במשך שישה ימים ביותר מ-18,000 פניות, מהן כ-12,000 פניות טלפוניות ועוד כ-6,000 פניות בוואטסאפ.
במבצע ההגעה לישראל דרך הים, טיפלה מפקדת אלון בחמש הפלגות לישראל, בהן שבו ארצה למעלה מ-7,200 אזרחים.
עוד כ-4,200 אזרחים זרים יצאו מישראל באותן ספינות חזרה לקפריסין.
מפקדי אוכלוסין באוקראינה נערכו החל מהמאה ה-19. המפקד הראשון של אוקראינה העצמאית נערך בשנת 2001 על ידי שירות הסטטיסטיקה הממלכתית של אוקראינה בסמכות השיפוט של ממשלת אוקראינה.
המפקד נועד לאסוף נתונים על אוכלוסייתה של המדינה, כדי ליצור מאגר מידע מדויק ומלא ככל האפשר על תכונותיה הדמוגרפיות והכלכליות של האוכלוסייה ברמה של אזורים סטטיסטים.
אף שעל פי תקנות האו"ם יש לערוך מפקד אוכלוסין אחת לעשור, נערך מפקד אחד בלבד מאז אוקראינה נפרדה מברית המועצות באוגוסט 1991.
המפקד הרשמי הראשון בשטח אוקראינה התרחש בשנת 1818 כאשר מערב אוקראינה הייתה חלק מהאימפריה האוסטרית.
אולם מפקד אוכלוסין מודרני לא התקיים עד 1857. מאז נערכו מפקדי האוכלוסין הבאים של אוסטריה-הונגריה בשנים 1869, 1880, 1890, 1900, 1910. חמשת המפקדים האחרונים הללו כללו גם את השטח של מחוז זקרפטיה של היום, שהיה חלק מממלכת הונגריה.
מפקדי האוכלוסין הנוספים פסקו כשהמדינה התפרקה.
שאר חלקי אוקראינה שהייתה חלק מהאימפריה הרוסית ערכו את מפקד האוכלוסין הראשון שלה במסגרת מפקד אוכלוסין 1897 של האימפריה הרוסית.
המפקד הלאומי הבא ברוסיה התקיים רק לאחר מלחמת העולם הראשונה והקמת ברית המועצות.
בשנת 1920 נערך מפקד אוכלוסין רק באותם אזורים שלא היו מעורבים במלחמת האזרחים הרוסית.
המפקד הבא שנערך ברוב שטחה של מערב אוקראינה (גליציה המזרחית) היה מפקד האוכלוסין הפולני של 1921, בעוד שמפקד צ'כוסלובקיה ב-1921 התקיים בשטח מחוז זקרפטיה.
בשנת 1930 התקיים מפקד נוסף בשני האזורים כחלק ממפקדי האוכלוסין הלאומיים שלהם שנערכו באותה שנה.
כמו כן, באזור מחוז צ'רנוביץ של היום נערך המפקד הלאומי הראשון שלו בשנת 1930, לראשונה מאז המפקד האחרון שנערך באוסטרו-הונגריה בשנת 1910, בעוד שבאזור בוג'אק של היום מחוז אודסה יחד עם שאר בסרביה נאספו נתונים סטטיסטיים דמוגרפיים רוסיים משנת 1897.
כבר במהלך מלחמת העולם השנייה התקיים מפקד אחד נוסף בשנת 1941 בהונגריה שבעבר בזזה וכבשה את שטחה של קרפטו-אוקראינה (היום מחוז זקרפטיה).
כפי שהוזכר קודם לכן, המפקד הלאומי הרוסי הראשון מאז 1897 התקיים רק בשנת 1926 כחלק ממפקד האוכלוסין הראשון של ברית המועצות.
המפקד הבא בברית המועצות התקיים ב-1937, אך הוא הוכר כלא רשמי ומעולם לא נחשפו נתוניו.
המפקד הוכר גם כקנוניה נגד המשטר הסובייטי.
רגע לפני מלחמת העולם השנייה ב-1939 ערכה ברית המועצות מפקד אוכלוסין נוסף שהתקבל כרשמי.
לאחר מלחמת העולם השנייה, אוקראינה אוחדה בגבולותיה המודרניים (כולל קרים) ובתוך ברית המועצות.
המפקד הסובייטי הראשון לאחר המלחמה התקיים ב-1959, ואחריו שלושה נוספים ב-1970, 1979 ו-1989. המפקד המתוכנן הבא מעולם לא התקיים כאשר ברית המועצות התפרקה ב-1991.
המפקד הלאומי הראשון של אוקראינה העצמאית התקיים בשנת 2001. במקור תוכנן שהמפקד הבא ייערך ב-2010, אך מאז הוא נדחה ל-2020 ואז ל-2023.
באוקטובר 2019 אישר שירות הסטטיסטיקה הממלכתי של אוקראינה כי המפקד הלאומי הבא של אוקראינה מתוכנן להתקיים בין 10 בנובמבר ל-23 בדצמבר 2020. אבל באפריל 2020 מזכיר קבינט השרים אולה נמצ'ינוב אישר שבשנת 2020 לא יתקיים מפקד באוקראינה וכנראה גם לא ב-2021 כי המפקד נחשב ל"תענוג יקר".
לבסוף הממשלה אישרה עריכת מפקד בשנת 2023.
מפקדת בעלות הברית בשלזוויג-הולשטיין ויוטלנד הייתה מפקדה של נאט"ו אשר ריכזה תחתיה כוחות מהבונדסוור ומהצבא המלכותי הדני.
ב-1953 עזבה הבריגדה הגרמנית של הצבא המלכותי הנורווגי את צפון גרמניה, ואת מקומה תפסו יחידות מהצבא המלכותי הדני.
הכוחות הדנים היו כפופים לפיקוד כוחות בעלות הברית בצפון אירופה.
ב-1957 תוגברו הכוחות הדנים בכוחות מדיוויזיית הפאנצר ה-3. ב-1958 הועבר הפיקוד על כל כוחות נאט"ו באזור שלזוויג-הולשטיין.
החל מ-22 בנובמבר 1961 הועברו הוכפפו כל כוחות נאט"ו באזור תחת פיקוד כוחות בעלות הברית במבואות הים הבלטי.
ב-3 באפריל 1962 הוחלט במפקדת כוחות בעלות הברית במבואות הים הבלטי לארבע מפקדות חדשות: כוחות היבשה בשלוויג-הולשטיין ויוטלנד, כוחות היבשה בסילנד, כוחות חיל האוויר בים הבלטי וכוחות הצי בים הבלטי.
חלוקה זו הייתה אמורה להימשך כל עוד נמשכת המלחמה הקרה וישנו איום של פלישה סובייטית לצפון גרמניה ודרום דנמרק.
במקרה של פלישה סובייטית, מטרת הכוחות בשלזוויג-הולשטיין ויוטלנד הייתה להגן על אזורים אלו במשך כמה ימים עד שתגיע תגבורת משולבת בריטית-אמריקנית-הולנדית.
הכוח המרכזי באזור זה היה דיוויזיית הפאנצרגרנדיר ה-6 הגרמנית ודיוויזיית יוטלנד הדנית.
מטה הפיקוד היה מחולק בצורה שווה בין הקצינים הגרמנים והדנים, ולצדם קצין קישור בריטי.
לאחר סיום המלחמה הקרה הוחלט להשאיר את הכוחות בשלזוויג-הולשטיין ויוטלנד במתכונת של פיקוד משותף גרמני-דני.
מצב זה השתנה כאשר ב-1999 הצטרפה פולין לברית נאט"ו.
הגרמנים והדנים היו מעוניינים ביצירת מסגרת חדשה שתכלול גם חיילים פולנים.
ב-18 בספטמבר של אותה שנה פורקה המפקדה, ועל בסיסה הוקם הקורפוס הרב-לאומי צפון-מזרח.
מפקד כוחות ההגנה של אסטוניה (באסטונית: Eesti kaitseväe juhataja) הוא הדרג הפיקודי העליון בכוחות ההגנה של אסטוניה.
הוא כפוף לשר ההגנה והוא היועץ הצבאי הישיר של ממשלת אסטוניה.
ב-28 בנובמבר 1918 פלש הצבא האדום לאסטוניה הצעירה, מתחיל בכך את מלחמת העצמאות של אסטוניה.
ב-23 בדצמבר מינתה ממשלת אסטוניה את יוהאן ליידונר לתפקיד מפקד הצבא האסטוני.
ב-26 במרץ 1920 פרש ליידונר מהתפקיד.
הממשלה האסטונית לא מינתה לו מחליף, עד שב-1 בדצמבר 1924 ניסו גורמים קומוניסטים לבצע הפיכה במדינה (בתמיכת ברית המועצות).
ממשלת אסטוניה הכריזה על ממשל צבאי והזעיקה את ליידונר חזרה.
ליידונר דיכא את ניסיון ההפיכה תוך חמש שעות, אולם הממשל הצבאי נותר על כנו במשך מספר שבועות נוספים, עד שכוחות הצבא הצליחו ללכוד את רוב המהפכנים.
ב-8 בינואר 1925 פרש ליידונר מתפקידו בפעם השנייה.
ב-12 במרץ 1934, לנוכח התחזקות תנועת הימין הקיצוני "ואפס", הזעיק קונסטנטין פטס את ליידונר חזרה לתפקיד מפקד הצבא, והורה לו להכריז על משטר צבאי.
סמכויותיו של ליידונר הורחבו מאוד, וכללו אפשרות לפרק מפלגות ולצמצם את חופש הביטוי.
הוא הפך לכמעט דיקטטור במדינה, והוביל אותה אל מה שנודע בהיסטוריה האסטונית בתור "עידן השתיקה".
ב-17 ביוני 1940 פלשו הסובייטים לאסטוניה וכבשו אותה תוך זמן קצר.
ליידונר הודח מתפקידו באופן רשמי ב-22 ביוני.
הוא ופטס הוגלו לרוסיה ומתו בגולאגים סובייטיים.
הסובייטים הקימו צבא אסטוני חדש שנודע בשם "צבא העם האסטוני", ובפועל היה חלק מהצבא האדום.
גוסטב יונסון מונה למפקד הצבא עד 3 בספטמבר אז אוחד הצבא האסטוני באופן רשמי לתוך הצבא האדום.
ביוני 1941 סולקו כל הקצינים האסטונים מהצבא האדום, ויונסון עצמו הוצא להורג במוסקבה.
ב-18 בספטמבר 1944 נסוגו כוחות הוורמאכט מאסטוניה (לאחר שכבשו אותה במסגרת מבצע ברברוסה), ולזמן קצר נראה היה כי ישנו סיכוי לעצמאות אסטונית מחודשת.
אוטו טיף כינס ממשלה בטאלין, ומינה את יאן מיידה למפקד הצבא האסטוני.
תוך מספר שבועות כבשו הסובייטים את אסטוניה מחדש ופיזרו את הצבא האסטוני.
אסטוניה נותרה חלק מברית המועצות עד 1991, וב-1993 הוקם הצבא האסטוני מחדש.
מפקד כוחות ההגנה (בהונגרית: Honvédség parancsnoka) הוא הדרג הפיקודי העליון בכוחות ההגנה ההונגריים.
הוא כפוף לשר ההגנה והוא היועץ הצבאי הישיר של ממשלת הונגריה.
בעקבות הפרדת הצבא ההונגרי מהצבא האוסטרו-הונגרי, הוקם לראשונה תפקיד ראש המטה הכללי ההונגרי.
ב-2019 הוחלט לאחד את המטה הכללי ההונגרי עם פיקוד הכוחות המשותפים של הצבא, ובהתאם לכך הוקם פיקוד הכוחות המזוינים אשר בראשותו עומד מפקד כוחות ההגנה.
מפקד להק היא דרגת קצונה בכירה בחיל האוויר המלכותי (RAF).
מפקד להק מקבילה לדרגת קולונל בצבא הבריטי ובחיל הנחתים המלכותי (RM) או לדרגת קפטן בצי המלכותי הבריטי (RN).
מפקד להק היא דרגה בכירה מדרגת מפקד כנף וזוטרה לדרגת קומודור אוויר.
הדרגה משמשת גם את חילות האוויר של מדינות רבות בעלות השפעה בריטית היסטורית.
הדרגה המקבילה בחיל העזר האווירי לנשים (WAAF), חיל העזר האווירי האוסטרלי לנשים (WAAAF), חיל האוויר המלכותי לנשים (WRAF) (עד 1968) ובשירות הסיעוד של חיל האוויר המלכותי של הנסיכה מרי (PMRAFNS) (עד 1980) הייתה "קצין להק".
מפקד כנף היא דרגת קצונה בכירה בחיל האוויר המלכותי (RAF).
מפקד כנף מקבילה לדרגת לוטננט קולונל בצבא הבריטי ובחיל הנחתים המלכותי (RM) או לדרגת קומנדר בצי המלכותי הבריטי (RN).
מפקד כנף היא דרגה בכירה מדרגת מפקד טייסת וזוטרה לדרגת מפקד להק.
הדרגה המקבילה בחיל העזר האווירי לנשים (WAAF), חיל האוויר המלכותי לנשים (WRAF) (עד 1968) ובשירות הסיעוד של חיל האוויר המלכותי של הנסיכה מרי (PMRAFNS) (עד 1980) הייתה "קצין כנף".
מפקד טייסת היא דרגת קצונה בכירה בחיל האוויר המלכותי (RAF) ובחילות האוויר של מדינות רבות בעלות השפעה בריטית היסטורית: בחיל האוויר המלכותי האוסטרלי (RAAF) ובחיל האוויר המלכותי של ניו זילנד (RNZAF): SQNLDR).
הדרגה בכירה מדרגת לוטננט טיסה וזוטרה מדרגת מפקד כנף וזו הדרגה הנמוכה ביותר בסולם הדרגות של הקצונה הבכירה.
לרוב היא מקבילה לדרגת לוטננט קומנדר בחיל הים ולדרגת מייג'ור בחילות אחרים.
הדרגה המקבילה בקוד הדרגות של נאט"ו היא OF-3.
הדרגה המקבילה בחיל העזר האווירי לנשים (WAAF), חיל האוויר המלכותי לנשים (WRAF) (עד 1968) ושירות הסיעוד של חיל האוויר המלכותי של הנסיכה מרי (PMRAFNS) (עד 1980) היה "קצין טייסת".
מפקד הטייסת שימש גם כמינוי לפיקוד על חיל פרשים (בריטניה) ודרגה (צרפת), לפחות מאז המאה התשע־עשרה.
בארגנטינה הוא משמש כמינוי פיקודי הן על ידי חיל הפרשים של הצבא והן על ידי יחידות הטיסה של חיל האוויר הארגנטינאי (FAA).
גם דרגת הפרשים של מפקד הטייסת בצרפת היא מקבילה למייג'ור, ומינוי הפרשים למפקד הטייסת בבריטניה תואם בדרך כלל גם לדרגה זו.
מפקד חיל הנחתים של ארצות הברית הוא תפקיד המאויש על ידי גנרל 4 כוכבים בחיל הנחתים של ארצות הברית, והוא הקצין הבכיר ביותר בחיל הנחתים של ארצות הברית ומשמש כמפקדו הכללי.
המפקד אחראי על הארגון, ההכשרה והציוד של החיל.
נוסף על כך הוא חבר במטות המשולבים, ומשמש יועץ צבאי למועצה לביטחון לאומי, למזכיר ההגנה ולנשיא ארצות הברית.
מפקד החיל הוא הקצין הבכיר ביותר בחיל הנחתים של ארצות הברית (למעט כאשר יושב ראש המטות המשולבים או סגנו הם קציני חיל הנחתים של ארצות הברית).
מאז 1806, המעון הרשמי של מפקד חיל הנחתים ממוקם בבסיס חיל הנחתים בוושינגטון די.סי., בעוד שמשרדו הראשי שוכן במחוז ארלינגטון, וירג'יניה.
מפקד חיל הנחתים של ארצות הברית (Commandant of the United States Marine Corps) ממונה על ידי נשיא ארצות הברית לכהונה בת ארבע שנים, בכפוף לאישור הסנאט.
ניתן למנות את המפקד לכהונה נוספת רק בתקופות מלחמה או מצב חירום לאומי שהוכרז על ידי הקונגרס.
על פי חוק, המפקד מכהן בדרגת גנרל ארבעה כוכבים במהלך כהונתו.
המפקד אחראי ישירות בפני מזכיר הצי של ארצות הברית על כלל פעילותו של חיל הנחתים, לרבות ניהול, משמעת, ארגון פנימי, הכשרה, דרישות מבצעיות, יעילות ומוכנות.
כמו כן, הוא אחראי על תפעול מערכת הלוגיסטיקה והתמיכה של החיל.
סמכויותיו ואחריותו של מפקד חיל הנחתים של ארצות הברית (Commandant of the United States Marine Corps) מוגדרות בסעיף 5043 של כותר 10 לחוקי ארצות הברית (Title 10, Section 5043, U.S.
על פי החוק, תפקידו כפוף לסמכות, הכוונה ושליטה של מזכיר הצי של ארצות הברית (Secretary of the Navy).
בהתאם לקוד החוק האמריקאי, המפקד:
עומד בראש מטה חיל הנחתים.
מעביר את תוכניות והמלצות מטה חיל הנחתים למזכיר הצי, ומייעץ לו בנוגע לתוכניות אלו.
משמש כסוכנו של מזכיר הצי למימוש ואכיפת התוכניות וההמלצות שאושרו.
מפקח, בהתאם לסמכות הנתונה למפקדים של פיקודים קרביים מאוחדים או ייעודיים, על היחידות והארגונים של חיל הנחתים והצי בהתאם לקביעת מזכיר הצי.
מבצע את המשימות המוטלות עליו על פי סעיף 171 של כותר 10 לחוקי ארצות הברית וסעיפים נוספים בחוק.
ממלא כל תפקיד צבאי אחר שלא הוקצה בחוק באופן מפורש, אך הוטל עליו על ידי נשיא ארצות הברית, מזכיר ההגנה, או מזכיר הצי.
מַפְרִיטֵי פַּרְסָה (שם מדעי: Perissodactyla) היא סדרה של פרסתנים במחלקת היונקים, הקרובה לסדרה מכפילי פרסה.
בעבר היו מינים ומשפחות רבות מקבוצה זו, אשר קיימת כבר מהפלאוקן, אולם רבים מהם נכחדו לאחר סוף האוליגוקן.
נכון ל-2021, נותרו רק שלוש משפחות בסדרה: סוסיים, קרנפיים וטפיריים.
ההבדל העיקרי בין מפריטי למכפילי הפרסה הוא מבנה הרגל הקשיחה יותר, לה שלוש עד חמש אצבעות על הפרסות, בניגוד לשתי האצבעות של הפרסות השסועות של מרבית מכפילי הפרסה.
מבנה זה נועד להקל על האצבעות המושכות גוף כבד יותר, אם כי אצל הסוסים הרגל הפכה לפרסה אחת מוצקה מאוד, המיועדת לריצה מהירה.
בנוסף הם לא יכולים להעלות גירה כיוון שקיבתם לא מחולקת למדורים.
כיום כל בני הסדרה נחשבים למינים גדולים (מגה-פאונה), כשהגדול ביותר הוא קרנף רחב-שפה (Ceratotherium simum) ששוקל עד 3.5 טון והקטן ביותר הוא הטפיר הקבומני הנדיר (Tapirus kabomani) ששוקל רק 100 ק"ג.
בעבר היו מינים גדולים יותר כמו הפרצרתריום, הכבד שבכל יונקי היבשה שהגיע לגובה שמונה מטרים ולמשקל של קרוב ל-20 טון.
ראשוני הסוסים היו קטנים בהרבה והאאוהיפוס היה דומה במשקלו לחתול בית.
התפוצה של מינים אלה כיום היא בערבות אסיה ואפריקה כשהטפירים הגיעו גם לאמריקה הדרומית.
בעבר היו סוסי בר וקרנפים גם ברחבי אמריקה הצפונית, באירופה ובסיביר, אך הם נכחדו בידי האדם או שינויי האקלים.
מיון המינים הקיימים כיום בסדרה:
מין: סוס רמכי (Equus ferus)
מין: זברת גרבי (Equus grevyi)
מין: זברה מצויה (Equus quagga)
מין: זברת הרים (Equus zebra)
סוג ומין יחיד: קרנף צר-שפה (Diceros bicornis)
סוג: קרנף רחב שפה (Ceratotherium)
Pachynolophidae – בה אולי הפלגיולופוס
מַפרט הוא משטח קטן של חומר נוקשה (לרוב פלסטיק) המשמש לפריטה על מיתרים.
המפרט הפשוט בדרך כלל מעוצב בצורה של טיפה.
מבין כלי הנגינה העושים שימוש במפרט ניתן לציין את הבנג'ו, המנדולינה הקאנון והעוד.
בימינו נפוץ השימוש במפרטים בעיקר בגיטרות אקוסטיות וחשמליות.
קיימים מפרטים שונים לפי גדלים וחומרים: עוביים של מפרטים נע לרוב בין 0.5 מ"מ ל-2 מ"מ.
הם יכולים להיות עשויים ממגוון חומרים, ביניהם פלסטיק, סיבי פחמן, טרטקס, קרן, שנהב, שריון צב, עץ או מתכת.
סוג המפרט תלוי בכלי שבו מנגנים: מפרטי גיטרות אקוסטיות יהיו לרוב דקים וגמישים.
בגיטרות חשמליות נעשה שימוש נרחב יותר במפרטים עבים יותר שיהיו עשויים מפלסטיק, טרטקס או סיבי פחם.
מפרטי גיטרה בס הם לרוב עבים יותר, בהתאם למיתריה של גיטרת הבס, שהם העבים ביותר.
את המפרט נהוג להחזיק בין שתי אצבעות בלבד: האגודל והאצבע המורה.
את היד המנגנת מניחים על המיתרים (או מעליהם, תלוי מה מנגנים) מעל תיבת התהודה או מעל הפיקאפים בגיטרה החשמלית או גיטרת הבאס.
על המיתר פורטים עם קצהו של המפרט.
המפרט עצמו, מונח במקביל למיתר, או מוטה מעט באלכסון (אך עדיין יושב ליד המיתר).
השיטה המקובלת לשימוש במפרט היא פריטה לסירוגין (Alternate picking) - פריטה למטה ולמעלה לסירוגין על פי הפעמות בתיבה- שיטה המאפשרת להגיע למהירויות נגינה גבוהות.
השיטה נמצאת בשימוש נגני העוד והמנדולינה כבר מעל לאלף שנה.
עם התפתחות טכניקת הנגינה בגיטרה חשמלית, גם נגני כלי זה אימצו את השיטה.
הצורך בשימוש במפרט תלוי בסוג הגיטרה ובסגנון הנגינה.